מערכת להסעת המונים במטרופולין תל אביב - הקו הסגול – המכלול
עיר תל אביב-יפו, גבעתיים, רמת גן, קריית אונו, אור יהודה, יהוד
התחלת בנייה 2018 (משוער)
הקו הסגול הוא קו רכבת קלה עתידי בין תל אביב-יפו ליהוד, המתוכנן כחלק מהמערכת להסעת המונים במטרופולין תל אביב. קו זה עתיד להיות הקו השלישי שיחנך, ועלות בנייתו מוערכת ב-8.5 מיליארד ש"ח[1]. ב-9 ינואר 2017 אישרה ועדת השרים לתכנון ובניה את תוכניות הקו ותחילת העבודות צפוי ב-2018 והוא צפוי להיפתח בשנת 2024.[2]
אורכו של קו זה עתיד להיות 28 קילומטרים, עתידות להיות לו 44 תחנות והוא עתיד להסיע כ-60 מיליון איש בשנה[3].
הקו מורכב מזרוע מרכזית שתחילתה במסוף 2000 (ליד תחנת הרכבת תל אביב מרכז, המהווה גם נקודת מפגש והחלפה עם הקו האדום) והמשכה דרך הרחובות: ארלוזורוב, בן-יהודה, אלנבי, עליה, לוינסקי (שם מסלול הקו מצטלב עם מסלול הקו הירוק, דרך ההגנה (מפגש עם תחנת הרכבת תל אביב ההגנה), דרך השלום (תל אביב), דרך אלוף שדה (גבעתיים - רמת גן), מחלף אלוף שדה ודרך שיבא. מאזור המרכז הרפואי שיבא מתפצל הקו לשתי זרועות:
הצפונית - תעבור ברחובות רפאל איתן, שדרות אהרון קציר, אנה ומקס ווב, עד לגבולה הצפוני-מזרחי של אוניברסיטת בר-אילן.
הדרומית - תחילתה באזור מרכז בית החולים שיבא, המשכה בתוואי הקו באזור בסיס תל-השומר המיועד לפינוי, ומשם אל העיר יהוד-מונוסון עד לקצה הזרוע בצומת הטייסים[4].
ב-2 ביולי 2017 ערכה נת"ע כנס עבור תושבי אור יהודה לצורך הצגת תוכניות הקו הסגול אשר שלוחתו הדרומית אמורה לעבור שם.[5]. ב-17 באוקטובר באותה שנה נערך כנס דומה עבור תושבי יהוד-מונוסון[6].
הקו הסגול, באתר נת"ע - נתיבי תחבורה עירוניים
סרטון הדמיה של הקו הסגול, בערוץ היוטיוב של נתע
↑ היכונו לקו הסגול מתל אביב ליהוד: 18 ק"מ, 44 תחנות ו-8.5 מיליארד שקל
↑ איתי בלומנטל, אושרו קווים נוספים לרכבת הקלה בגוש דן, באתר ynet, 9 בינואר 2017
↑ אושרה התוכנית לחלק מ"הקו הסגול" של הרכבת הקלה בגוש דן
↑ הקו הסגול
↑ הקו הסגול - כנס תושבים באור יהודה באתר נת"ע
↑ הקו הסגול - כנס תושבים ביהוד-מונוסון באתר נת"ע
אוחזר מתוך "https://www.hamichlol.org.il/w/index.php?title=מערכת_להסעת_המונים_במטרופולין_תל_אביב_-_הקו_הסגול&oldid=408500"
דף זה נערך לאחרונה ב־07:30, 22 במאי 2018.